

PROJEKTS uz 10.05.2023.

vēlamais datums izskatīšanai Attīstības komitējā: 14.06.2023.

domē: 28.06.2023.

sagatavotājs un ziņotājs: Nadežda Rubina

LĒMUMS

Ādažos, Ādažu novadā

2023. gada 28. jūnijā **Nr.**«DOKREGNUMURS»

**Par adrešu un īpašumu nosaukumu sakārtošanu objektiem Garciemā**

Ar Ādažu novada pašvaldības domes 2022. gada 22. jūnija lēmumu Nr. 291 “Par adrešu sakārtošanu Carnikavas pagastā”, pašvaldība līdz 2024. gada 31. decembrim secīgi veic adrešu sakārtošanas pasākumus Carnikavas pagastā, sākot ar objektiem Garciemā.

Pašvaldības Adrešu sakārtošanas darba grupa izvērtēja Mežgarciema ielai piegulošo objektu adreses, veica apsekošanu dabā un konstatēja, ka liela daļa adrešu neatbilst Ministru kabineta 29.06.2021. noteikumu Nr. 455 “Adresācijas noteikumu” (turpmāk – Noteikumi) prasībām. Adrešu sakārtošana tika sadalīta divos posmos. Vispirms ar domes 2023. gada 22. februāra lēmumu Nr. 58 “Par adrešu un īpašumu nosaukumu sakārtošanu objektiem Mežgarciema iela, Garciems” tika sakārtotas adreses ielas nepāra numuru pusē.

Par plānotām izmaiņām adresācijā Mežgarciema ielas pāra numuru pusē darba grupa individuāli informēja adresācijas objektu īpašniekus un adresēs reģistrētus uzņēmumus, 27.03.2023. nosūtot uz deklarētajām dzīves vietām un juridiskajām adresēm paziņojumus Nr. ĀNP/1-12-1/23/340 “Par plānotu adrešu maiņu īpašumiem gar Mežgarciema ielu Garciemā (ielas pāra numuru pusē) 2023. gada maijā”, un izvietojot paziņojumus daudzdzīvokļu māju kāpņu telpās.

Īpašumu “Mežnoras”, “Mežmalas”, “Rūķīši”, “Buki”, “Dīķi” un ”Dīķīši” īpašniekiem, kuri piekļuvei uz īpašumu no Mežgarciema ielas izmanto pašvaldības piebraucamo ceļu (uz zemes vienības ar kadastra apzīmējumu 8052 008 1481), 12.04.2023. tika nosūtīts paziņojums Nr. ĀNP/1-12-1/23/425 “Par plānotu adrešu maiņu īpašumiem gar Mežgarciema ielu Garciemā un ielas nosaukumu Rūķīšu iela” un aptaujas lapa. Aptauja tika organizēta un saskaņota ar Kalngales kopienas pārstāvi Gunitu Dzeni, lai apzinātu adresācijas objektu īpašnieku nostāju par iespējamu jaunas ielas izveidošanu vai arī adreses piesaisti Mežgarciema ielai.

Pašvaldība saņēma divu adresācijas objektu īpašnieku viedokļus, ka adrese būtu piesaistāma pie Mežgarciema ielas, neveidojot jaunu ielu. Darba grupas ieskatā tas ir samērīgi un atbalstāmi, ņemot vērā, ka piebraucamais ceļš ir īsāks par 100 metriem un var apkalpot tikai piecus adresācijas objektus.

Noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu vai likvidēt adresi, ja tā neatbilst Noteikumu prasībām.

Noteikumu 15. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam. Ciemu teritoriju daļās, kur nav ielu, līdz ielu izbūvei vai, ja brauktuvei noteikts ceļa statuss, apbūvei paredzētajai zemes vienībai un ēkai saglabā vai piešķir nosaukumu kā adreses elementu. Divu mēnešu laikā pēc ielu izveides un nosaukumu piešķiršanas tām pašvaldība pieņem lēmumu par iepriekš piešķirto adrešu maiņu, apbūvei paredzētās zemes vienības vai ēkas nosaukumu aizstājot ar numuru un piesaistot to ielas nosaukumam.

Noteikumu 18.1. apakšpunktā noteikts, ka ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Atbilstoši Valsts zemes dienesta Adrešu reģistra departamenta rekomendācijai, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu, Noteikumu 2., 9., 15., 18.1. un 20. punktu, kā arī Attīstības komitejas 14.06.2023. atzinumu, Ādažu novada pašvaldības dome

**NOLEMJ:**

1. Mainīt adreses 69 adresācijas objektiem, Garciemā, Carnikavas pagastā, Ādažu novadā (pielikumā).
2. Likvidēt nekustamo īpašumu nosaukumus:

|  |  |
| --- | --- |
| **Īpašuma kadastra numurs** | **Īpašuma nosaukums** |
| 80520090036 | Kamenes |
| 80525081220 | Kamenes |
| 80520080698 | Burtnieki |
| 80520081517 | Mīļumi |
| 80520080858 | Brīdiņi |
| 80520080691 | Garindriķi |
| 80520080313 | Neļķes |
| 80520081218 | Augstrozes - 1 |
| 80520081263 | Augstrozes - 2 |
| 80520080690 | Garindriķi - 5 |
| 80520080697 | Garindriķi - 2 |
| 80520081592 | Burtnieku pļava |
| 80520081926 | Valijas |
| 80520080645 | Krastmaļi |
| 80520080457 | Mežnoras |
| 80520080862 | Rūķīši |
| 80520080859 | Buki |
| 80520080860 | Dīķi |
| 80520080688 | Dīķīši |

1. Administratīvajai nodaļai šo lēmumu nosūtīt Valsts zemes dienestam uz e-adresi un Rīgas rajona tiesai uz e-pasta adresi [rigasrajons@zemesgramata.lv](mailto:rigasrajons@zemesgramata.lv).
2. Nekustamā īpašuma nodaļai 5 darbadienu laikā pēc 1. punktā noteikto adrešu reģistrēšanas Valsts zemes dienestā nosūtīt adresācijas objektu īpašniekiem paziņojumu par adreses maiņu pa pastu uz deklarēto dzīves vietu vai juridisko adresi.
3. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazunovads.lv/adreses](http://www.adazunovads.lv/adreses), papildinot to ar šī lēmuma pielikumā norādītajām adresēm.
4. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

Izsniegt norakstus:

@- VZD uz e-adresi, Rīgas rajona tiesai uz e-pasta adresi [rigasrajons@zemesgramata.lv](mailto:rigasrajons@zemesgramata.lv)

@- NĪN, IDR, SAN

N.Rubina 67443536